CELEX: 62014TN0044
Language: da
Date: 2014-01-15 00:00:00
Title: Sag T-44/14: Sag anlagt den 15. januar 2014 — Constantini m.fl. mod Kommissionen

29.3.2014   
            
            
               DA
            
            
               Den Europæiske Unions Tidende
            
            
               C 93/26
            
         Sag anlagt den 15. januar 2014 — Constantini m.fl. mod Kommissionen
   (Sag T-44/14)
   2014/C 93/46
   Processprog: engelsk
   
      Parter
   
   
      Sagsøgere: Bruno Costantini (Jesi, Italien), Robert Racke (Lamadelaine, Luxembourg), Pietro Pravata (Beyne-Heusay, Belgien), Zbigniew Galązka (Łódź, Polen), Justo Santos Domínguez (Leganés, Spanien), Maria Isabel Lemos (Mealhada, Portugal), André Clavelou (Vincennes, Frankrig), Citizens' Committee »Right to Lifelong Care: Leading a life of dignity and Independence is a fundamental right!« (ved advokat O. Brouwer og solicitor A. Woods)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse af 5. november 2013 vedrørende afslag på registrering af forslaget til borgerinitiativet »Right to Lifelong Care: Leading a life of dignity and independence is a fundamental right!« (Initiativet) i henhold til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (EUT L 65 af 11.3.2011, s. 1), som meddelt i skrivelse af 5. november 2013 til sagsøgernes repræsentant og dennes stedfortræder med reference K(2013) 7612 endelig (den anfægtede afgørelse), annulleres.
            
         
               —
            
            
               Sagsøgte tilpligtes at betale sagens omkostninger, herunder enhver intervenients sagsomkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1)
            
            
               Med det første anbringende har sagsøgerne gjort gældende, at Kommissionen, da den gav afslag på at registrere initiativet, har anvendt det retlige kriterium i artikel 4, stk. 2, litra b) i forordning nr. 211/2011 forkert, ved (i) på ukorrekt vis at fastslå, at initiativets målsætninger ikke i tilstrækkelig grad kan opfyldes inden for rammen af traktaten om Den Europæiske Unions funktionsmåde, og (ii) ved ikke at tage de i forordning nr. 211/2011 underliggende principper i betragtning.
            
         
               2)
            
            
               Med det andet anbringende har sagsøgerne gjort gældende, at Kommissionen har tilsidesat de generelle principper om god forvaltningsskik ved at give afslag på at registrere initiativet, mens borgerinitiativer med lignende formål er blevet registreret.
            
         
               3)
            
            
               Med det tredje anbringende har sagsøgerne gjort gældende, at Kommissionen i strid med artikel 296 i TEUF ikke opfyldte sin pligt til at begrunde den anfægtede afgørelse tilstrækkeligt og passende.